
Σχολή Ανθρωπιστικών Επιστημών Τμήμα Ανθρωπιστικών Σπουδών

ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΗΣ ΥΠΟΨΗΦΙΟΤΗΤΑΣ
ΓΙΑ ΚΙΝΗΤΙΚΟΤΗΤΑ ΦΟΙΤΗΤΩΝ/ΤΡΙΩΝ ΣΤΟ ΠΛΑΙΣΙΟ ΕΝΤΑΤΙΚΟΥ ΠΡΟΓΡΑΜΜΑΤΟΣ ΜΕΙΚΤΗΣ ΚΙΝΗΤΙΚΟΤΗΤΑΣ (BIP) ERASMUS+

 “BEYOND PRESERVATION: DIGITAL TWINS, HERITAGE REPRESENTATION, AND THE FUTURE OF CULTURAL MEMORY”
ΣΤΟ ISTANBUL ESENYURT UNIVERSITY ΤΗΣ ΤΟΥΡΚΙΑΣ

Το Τμήμα Ανθρωπιστικών Σπουδών του ΔΠΘ συμμετέχει στο Erasmus+ BIP (Blended Intensive Programme) « Beyond Preservation: Digital Twins, Heritage Representation, and the Future of Cultural Memory» που διοργανώνει το Istanbul Esenyurt University της Τουρκίας με 10 θέσεις κινητικότητας. Το πρόγραμμα περιλαμβάνει εντατικά εργαστήρια ψηφιακής τεκμηρίωσης, με έμφαση στη χρήση σύγχρονων εργαλείων οπτικοποίησης, εργασία σε διεπιστημονικές ομάδες, συνδυάζοντας θεωρητικές και πρακτικές προσεγγίσεις για τη διατήρηση και την ψηφιακή αναπαράσταση της πολιτιστικής κληρονομιάς, καθώς και επιτόπια έρευνα και εκπαιδευτικές επισκέψεις σε μνημεία και ιστορικούς χώρους της Κωνσταντινούπολης. Για περισσότερες πληροφορίες βλ. το συνημμένο αρχείο.

Διάρκεια:	27.07.2026-31.07.2026 (δια ζώσης) 
20.07.2026-24.07.2026 (εξ αποστάσεως)
Μονάδες ECTS: 4
Τόπος διεξαγωγής δραστηριοτήτων δια ζώσης: Κωνσταντινούπολη 
Γλώσσα διδασκαλίας: Αγγλική
Σημειώνεται ότι το πρόγραμμα Erasmus+ καλύπτει €79 ημερήσια αποζημίωση, δηλ. 553€ για επτά ημέρες (5 ημέρες δραστηριότητας του ΒΙΡ και 2 ημέρες ταξιδίου), + 211€ δαπάνες μετακίνησης, σύμφωνα με τη χιλιομετρική απόσταση (σημ. φοιτητές/τριες που προέρχονται από κοινωνικά ευπαθείς ομάδες δικαιούνται προσαύξηση, βλ. https://erasmus.duth.gr/?page_id=69). Το Πιστοποιητικό Παρακολούθησης του Προγράμματος θα συμπεριληφθεί στο Παράρτημα Διπλώματος. Οι επιλεγμένοι/ες φοιτητές/τριες θα πρέπει να μεριμνήσουν για την έκδοση ταξιδιωτικής ασφάλισης για τις ημέρες του προγράμματος. Το πρόγραμμα αφορά προπτυχιακούς/ές και μεταπτυχιακούς/ές φοιτητές/τριες, καθώς και υποψήφιους/ες διδάκτορες, οι αιτήσεις των οποίων θα αξιολογηθούν βάσει κριτηρίων (ακολουθεί σχετικός πίνακας) από τη Συντονίστρια Εrasmus+ του Τμήματος.
Τα απαιτούμενα δικαιολογητικά (αίτηση, αναλυτική βαθμολογία, πτυχίο αγγλικής Β2 και άνω, σύντομο βιογραφικό) θα υποβάλλονται, σκαναρισμένα σε ένα ενιαίο αρχείο, μέχρι και την Παρασκευή 20/6/2026 μέσω email στη Συντονίστρια του Προγράμματος Erasmus+ του Τμήματος, κ. Άννα Μαστρογιάννη, e-mail: amastrog@hs.duth.gr. Οι ενδιαφερόμενοι/ες φοιτητές/τριες καλούνται να υποβάλουν την αίτησή τους σύμφωνα με τα παραπάνω.

Συνημμένα: Αίτηση υποψηφιότητας, Κριτήρια επιλογής φοιτητών/τριών

